Lezzayer d tamurt-nwen, deg tugna-a amedyaz yettwessi agdud-is akken ad-zren azal n tmurt. Rrant d ayla-nsen wid d-ikecmen tamurt bɣan ad ttaren-nsen. Tamaziɣt ad tettwaɣli, leḥkem n tamurt ad arren tutlayt n tmaziɣt ɣer ṭṭerf. S tugniwin-a amedyaz, ibeyyen-d belli agdud azayri yerkeḍ tutlayt tamaziɣt. Maɛtub Lwennas deg usefru-a yettweṣṣi Imaziɣen akken ad ṭfen deg wayla-nsen, aya-gi yennat-id s tegnatin-a, s wawalen-a « tamaziɣt ad tettwaɣli », ibeyyen-d dakken adabu azayri ad ad yeṛkeḍ tutlayt n tmaziɣt, d tutlayt-nsen ara meslayen deg tmurt n yimaziɣen, yenna-d « tameslayt imaziɣen ur telli n medden », « ɣer ɣur-neɣ id-d-tennulfa », amedyaz iqssed-d belli tutlayt n yimaziɣen, d nutni ara sigen leḥsan, mačči d medden nniḍen, acku d Imaziɣen i d-d-imawlan-is, ɣurssen id tenulfa. Tecfam i wid tt-iqudren, awal iqudren lemqadra, yemmal-d azal d lqima, d asugen n umdan. Amedyaz yesmektay-d agdud s wawal tecfam, ɣef wid s-yefkan lqima d leqder i tmaziɣt, fell-as ay kufḥen, awa kufḥen anamek-is nuɣen, d azamul n tebɣest. Amdan ur yettnaɣ ara ɣef tɣawsa almi tesɛa azal, akken ulla dwid yennuɣen ɣef tmaziɣt wid tt-iqudren, wid yesnen azal-is, assa nɣan-ten s lexdeɛ.